CELEX: 62016CN0225
Language: et
Date: 2016-04-22 00:00:00
Title: Kohtuasi C-225/16: Eelotsusetaotlus, mille on esitanud Hoge Raad der Nederlanden (Madalmaad) 22. aprillil 2016 – kriminaalasi Mossa Ouhrami süüdistuses

27.6.2016   
            
            
               ET
            
            
               Euroopa Liidu Teataja
            
            
               C 232/7
            
         Eelotsusetaotlus, mille on esitanud Hoge Raad der Nederlanden (Madalmaad) 22. aprillil 2016 – kriminaalasi Mossa Ouhrami süüdistuses
   (Kohtuasi C-225/16)
   (2016/C 232/08)
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja kriminaalmenetluse pool
   
   Mossa Ouhrami
   
      Eelotsuse küsimused
   
   
               1.
            
            
               Kas tagasisaatmisdirektiivi (1) artikli 11 lõiget 2 tuleb tõlgendada nii, et selles nimetatud viie aasta pikkune periood hakkab kulgema alates
               
                           a)
                        
                        
                           kuupäevast, mil sisenemiskeeld (või tagasiulatuvalt: sellega samaväärne ebasoovitavaks isikuks tunnistamise otsus) väljastati, või
                        
                     
                           b)
                        
                        
                           kuupäevast, mil asjaomane isik – lühidalt väljendudes – Euroopa Liidu liikmesriikide territooriumilt tegelikult lahkus, või
                        
                     
                           c)
                        
                        
                           mõnest muust kuupäevast alates?
                        
                     
         
               2.
            
            
               Kas tagasisaatmisdirektiivi artikli 11 lõiget 2 tuleb üleminekukorra kohaldamist silmas pidades tõlgendada nii, et sellest sättest tulenevalt ei ole enne direktiivi jõustumist tehtud otsustel, mille õigusliku tagajärjena peab otsuse adressaat viibima kümme järjestikust aastat väljaspool Madalmaid, samal ajal kui sisenemiskeeld väljastatakse konkreetse juhu asjaomaseid asjaolusid arvestades ja on edasikaevatav, enam õigusmõju, kui viidatud kohustuse täitmise kestus on direktiivi ülevõtmise tähtajaks või kuupäevaks, mil tuvastati, et otsuse adressaat viibib Madalmaades, ületanud viidatud sättes nimetatud kestuse?
            
         
      (1)  Euroopa Parlamendi ja nõukogu 16. detsembri 2008. aasta direktiiv 2008/115/EÜ ühiste nõuete ja korra kohta liikmesriikides ebaseaduslikult viibivate kolmandate riikide kodanike tagasisaatmisel (ELT 2008, L 348, lk 98).